ยกเครื่อง?
ถ้าเป็นคนธนาคารเอสเอ็มอีแบงก์ ก็กำลังเข้าสู่วัยรุ่นกระทง สะโอดสะอง อารมณ์กำลังร้อน
10 เม.ย. 2555

ถ้าเป็นคนธนาคารเอสเอ็มอีแบงก์ ก็กำลังเข้าสู่วัยรุ่นกระทง สะโอดสะอง อารมณ์กำลังร้อน
ตั้งไข่ขึ้นมาจาก “บอย.” ในสมัยรัฐบาล พ.ต.ท.ทักษิณ ชินวัตร 
ช่วงนั้น กนก อภิรดี อดีตดีดี การบินไทย ทำคลอดสร้างสถาบันการเงินเพื่อปลุกปั้นคนไทยให้เป็นเถ้าแก่ใหญ่
ปลุกมา ปลุกไปยังงัยม่ายรุ “บอย.” เติบใหญ่มาเป็นธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ใหญ่บะเริ่มเทิ่ม ใหญ่ซะจนเฮ้อ...
ยิ่งช่วง โชติศักดิ์ อาสภวิริยะ เป็นเอ็มดี ยิ่งโดดเด่นในการ สร้างเถ้าแก่
ร่วงมาถึงบัดนี้เข้าสู่ยุค โสฬส สาครวิศว เป็นเอ็มดี ธนาคารแห่งนี้ก็โดดเด่นในการเป็นแขนขาของรัฐ
แต่ที่ฟัดกันไม่หยุดตั้งแต่เริ่มต้นมาคือ ผู้ถือหุ้นนะ ใครใหญ่กว่ากันแน่
กระทรวงการคลัง รึว่า กระทรวงอุตสาหกรรม เถียงกันมาตั้งแต่เริ่มต้นจนบัดนาวก็โต้กันไม่จบ 555
ในยามที่ไม่รู้ว่าใครหย่าย ก็ปรากฏว่ามีคนใหญ่จริง สั่งผ่าตัดธนาคารรัฐแห่งนี้ ด้วยโครงสร้างใหม่เรือ 8 ลำ กะให้ลอยเท้งเต้งเบ่งรัศมีแห่งฝีมือตัดกำลังเอ็มดี ในวันที่ 23 เม.ย.นี้แหละ...ให้มันรู้กันว่าใครหย่ายย